സാക്ഷരത മിഷന് ആസ്ഥാന മന്ദിരം നിര്മാണത്തില് ക്രമക്കേട്, കെട്ടിട നമ്ബര് നല്കാതെ കോര്പറേഷന് തിരുവനന്തപുരം: സാക്ഷരത മിഷെന്റ ആസ്ഥാന മന്ദിര നിര്മാണ അഴിമതിയുമായി ബന്ധപ്പെട്ട് കൂടുതല് വിവരങ്ങള് പുറത്ത്. 2019 ഒക്ടോബറില് പണി പൂര്ത്തിയാക്കിയ കെട്ടിടത്തിന് ഇതുവരെ കോര്പറേഷന് കെട്ടിട നമ്ബര് അനുവദിച്ചില്ലെന്ന് വിവരാവകാശ രേഖ. അനുവദിച്ചതിലും കൂടുതല് ഭൂമി കൈയേറി സാക്ഷരത മിഷന് സംസ്ഥാന ഓഫിസ് കെട്ടിടം നിര്മിച്ചെന്ന കോര്പറേഷന് കണ്ടെത്തല് വിവാദമായതിനു പിന്നാലെയാണ് ഇനിയും കെട്ടിട നമ്ബര് അനുവദിച്ചിട്ടില്ലെന്ന മറുപടി ലഭിച്ചത്. കെട്ടിട നിര്മാണത്തില് സാക്ഷരത മിഷന് ഡയറക്ടറുടെ നേതൃത്വത്തില് 2.95 കോടിയുടെ അഴിമതി നടത്തിയെന്നാണ് പ്രതിപക്ഷത്തിെന്റ ആരോപണം. സാക്ഷരത മിഷന് കെട്ടിട നിര്മാണം തുടങ്ങിയതിനുശേഷം 2019ല് സത്യസായി ട്രസ്റ്റുമായി 450 ചതുരശ്ര അടി വിസ്തീര്ണം വീതമുള്ള 45 െറസിഡന്ഷ്യല് യൂനിറ്റുകള് നിര്മിക്കാന് ഹാബിറ്റാറ്റ് കരാര് ഒപ്പിട്ടിരുന്നു. 450 ചതുരശ്ര അടി കെട്ടിടം നിര്മിക്കാന് 630000 രൂപയാണ് ചെലവ്. അതായത് ചതുരശ്ര അടിക്ക് നിരക്ക് 1400 രൂപ. അതേസമയം ഹാബിറ്റാറ്റ് ഗ്രൂപ്പിനെക്കൊണ്ട് സാക്ഷരത മിഷന് സംസ്ഥാന ഓഫിസ് നിര്മിച്ചത് ചതുരശ്ര അടിക്ക് 3567 നിരക്കിലും. ഈ നിരക്കില് മൊത്തം 13654 ചതുരശ്ര അടി വിസ്തീര്ണത്തില് സാക്ഷരത മിഷന് കെട്ടിട നിര്മാണം പൂര്ത്തിയാക്കിയത് 4.87 കോടി ചെലവഴിച്ചാണ്. ചതുരശ്ര അടിക്ക് 1400 രൂപ നിരക്കില് കെട്ടിടം പൂര്ത്തിയാക്കിയിരുന്നെങ്കില് ഉണ്ടാകാവുന്ന നിര്മാണ ചെലവ് 1,91,05,600 രൂപയാണ്. ഇതിലൂടെ കെട്ടിട നിര്മാണത്തിനായി സാക്ഷരത മിഷന് അധികമായി ചെലവഴിച്ചത് 2,95,84,400 രൂപയാണെന്ന് ആരോപിച്ച് യൂത്ത് കോണ്ഗ്രസ് പ്രവര്ത്തകര് പ്രക്ഷോഭത്തിലാണ്. പൊതു വിദ്യാഭ്യാസ വകുപ്പിെന്റ 43 സെന്റ് സ്ഥലം കൈയേറിയാണ് സാക്ഷരത മിഷന് പേട്ടയില് ആസ്ഥാന മന്ദിരം നിര്മിച്ചതെന്ന് കോര്പറേഷന് രേഖയില് നിന്ന് നേരത്തേ വ്യക്തമായിരുന്നു. പൊതുവിദ്യാഭ്യാസ വകുപ്പിെന്റ പേട്ടയിലെ മൊത്തം ഒരു ഏക്കര് 40 സെന്റ് സ്ഥലത്തിലെ വഞ്ചിയൂര് വില്ലേജില് സര്വേ നമ്ബര് 178ബി 16 സെന്റില് ആസ്ഥാന മന്ദിരം നിര്മിക്കാനുള്ള അനുമതിയാണ് സര്ക്കാര് സാക്ഷരത മിഷന് നല്കിയത്. കോര്പേറഷെന്റ അനുമതി വാങ്ങാതെയാണ് 2018 മേയില് കെട്ടിട നിര്മാണം തുടങ്ങിയത്. ഇതിനായി 2018 ഫെബ്രുവരിയില് അപേക്ഷ നല്കിയെങ്കിലും കെട്ടിട നിര്മാണച്ചട്ടങ്ങള്ക്കനുസൃതമല്ലാത്തതിനാല് നിരസിച്ചു. മുഖ്യമന്ത്രിയായിരുന്നു അന്ന് തറക്കലിടല് കര്മം നിര്വഹിച്ചത്. കെട്ടിടത്തിെന്റ പണി ഏതാണ്ട് പൂര്ത്തിയായ ശേഷം 2019 മാര്ച്ച് 30ന് വീണ്ടും നിര്മാണ അനുമതിക്കായി കോര്പറേഷനില് അപേക്ഷ സമര്പ്പിച്ചെങ്കിലും ക്രമവിരുദ്ധ നിര്മാണപ്രവര്ത്തനങ്ങള് ചൂണ്ടിക്കാട്ടി സെക്രട്ടറി അപേക്ഷ മടക്കി അയക്കുകയായിരുന്നു.